Държавен вестник, бр. 55, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  55
МИНИСТЕРСТВО 
НА ЕНЕРГЕТИКАТА
ПРАВИЛНИК
за устройството и дейността на Държавно 
предприятие „Радиоактивни отпадъци“
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят устрой­
ството и дейността на Държавно предприятие 
„Радиоактивни отпадъци“, наричано по-ната­
тък „ДП РАО“ или „предприятието“, включи­
телно броят, статутът и предметът на дейност 
на неговите специализирани поделения.
Чл. 2. (1) Държавно предприятие „Радио­
активни отпадъци“ е със статут на държавно 
предприятие по чл. 62, ал. 3 от Търговския 
закон, образувано на основание чл. 78, ал. 1 
от Закона за безопасно използване на ядрената 
енергия (ЗБИЯЕ), със седалище в София и 
със специализирани поделения в страната.
(2) Предприятието има фирмен знак, печат 
и интернет страница.
Чл. 3. (1) Предприятието стопанисва и 
управлява предоставеното му от държавата 
имущество – публична и частна държавна 
собственост.
(2) В имуществото по ал. 1 се включват 
съществуващите съоръжения за управление на 
радиоактивни отпадъци – държавна собстве­
ност, заедно с прилежаща инфраструктура 
и земята към тях, както и предоставените 
от Министерския съвет за стопанисване и 
управление недвижими имоти и движими 
вещи – публична и частна държавна собстве­
ност.
(3) Срещу имуществото – публична дър­
жавна собственост, предоставено на предпри­
ятието, не може да се насочва принудително 
изпълнение.
(4) Срещу предприятието не може да се 
открива производство по несъстоятелност.
Чл. 4. (1) Предметът на дейност на пред­
приятието е:
1. управление на радиоактивните отпадъци, 
което включва всички дейности, свързани с 
манипулирането, предварителната обработка, 
преработката, кондиционирането, съхраня­
ването и погребването на радиоактивните 
отпадъци, включително извеждането от екс­
плоатация на съоръженията за управление на 
радиоактивни отпадъци;
2. изграждане, експлоатация, рехабили­
тация и реконструкция на съоръжения за 
управление на радиоактивни отпадъци;
3. извършване на превоз на радиоактивни 
отпадъци извън площадката на съответното 
ядрено съоръжение, ако е получило разреше­
ние/лицензия за превоз по реда на ЗБИЯЕ, при 
спазване изискванията за физическата защита 
в съответствие с определената категория;
4. извеждане от експлоатация на ядрени 
съоръжения:
а) когато ДП РАО е собственик или титуляр 
на вещни права върху съоръжението;
б) въз основа на договор с лицето, което 
е собственик или титуляр на вещни права 
върху съоръжението;
5. други дейности, предвидени в ЗБИЯЕ.
(2) Предприятието осъществява дейностите 
по ал. 1, т. 1 и 2 при спазване на изисква­
нията за ядрена безопасност и радиационна 
защита и физическа защита въз основа на 
издадени от председателя на Агенцията за 
ядрено регулиране (АЯР) разрешения за из­
бор на площадка, проектиране, строителство 
и въвеждане в експлоатация и лицензия за 
експлоатация на съоръжение за управление 
на радиоактивни отпадъци.
(3) Предприятието осъществява дейностите 
по ал. 1, т. 4 при спазване на изискванията за 
ядрена безопасност и радиационна защита, и 
физическа защита въз основа на издадена от 
председателя на АЯР лицензия за извеждане 
от експлоатация.
(4) При опасност от възникване на инцидент 
или авария с радиоактивен източник ДП РАО 
организира превозването и приема­нето като 
радиоактивни отпадъци на тези източници 
при условията и в сроковете, определени със 
заповед на председателя на агенцията.
Чл. 5. (1) Предприятието може да извърш­
ва дейности и да сключва сделки само във 
връзка с осъществяването на неговия предмет 
на дейност.
(2) Предприятието не може да участва в 
търговски или граждански дружества.
(3) Предприятието няма право да сключва 
договори за кредити с търговски банки и други 
финансови институции, освен ако за това има 
изрично решение на Министерския съвет.
(4) При реализиране на годишна печалба 
от предприятието тя се внася в бюджета на 
Министерството на енергетиката по негови 
транзитни сметки на фонд „Радиоактивни 
отпадъци“, в 15-дневен срок след приемането 
на годишния отчет, или на фонд „Извеждане 
от експлоатация на ядрени съоръжения“.
Чл. 6. (1) Дейностите и издръжката на 
предприятието се финансират със средства от 
фонд „Извеждане от експлоатация на ядрени 
съоръжения“ (Фонд ИЕЯС) и фонд „Радиоак­
тивни отпадъци“ (Фонд РАО) към министъра 
на енергетиката при условията и по реда на 
ЗБИЯЕ и наредбите по чл. 55, ал. 1 и чл. 94, 
ал. 1 от същия закон.
(2) Дейността по извеждане от експлоатация 
на ядрени съоръжения се финансира и със 
средства от Международен фонд „Козлодуй“